מפת תיירות מין נשית  
 מדינות מוצא: אוסטרליה, אוסטריה, בלגיה, קנדה, דנמרק, פינלנד, צרפת, גרמניה, אירלנד, יפן, הולנד, ניו זילנד, נורווגיה, שוודיה, בריטניה וארצות הברית.

מדינות היעד: אלבניה, הבלקן, קמבודיה, הקריביים, קוסטה ריקה, קרואטיה, קובה, הרפובליקה הדומיניקנית, אקוודור, יוון, האיטי, אינדונזיה, איטליה, ג'מייקה, קניה, מרוקו, הפיליפינים, פורטוגל, ספרד, טנזניה, תאילנד, טובגו, טורקיה, וייטנאם.
**תיירות מין נשית** היא תיירות מין של נשים הנוסעות בכוונה לעסוק בפעילות מינית עם אחד או יותר מהמקומיים, בדרך כלל גברים עובדי מין. נשים תיירות מין עשויות לחפש היבטים של מערכת היחסים המינית שאינם משותפים בדרך כלל לגברים תיירי מין, כגון רומנטיקה ואינטימיות. נשים שמתאימות לפרופיל הזה - במיוחד נשים לבנות עשירות, רווקות, מבוגרות - מתכננות חופשות הכוללות סקס, תשומת לב, ורומנטיקה עם עובדי מין. שכיחות תיירות המין הנשית נמוכה משמעותית מתיירות המין הגברית, ועם זאת, הערכות בענף התיירות מדברות על 600 אלף נשים מערביות שיוצאות לתייר למטרות מיניות מדי שנה.

תיירות מין נשית מתרחשת באזורים מגוונים בעולם. הדמוגרפיה של תיירות המין הנשית משתנה בהתאם ליעד, אך באופן כללי נשים תיירות מין הן בדרך כלל נשים ממדינה מפותחת, הנוסעות למדינות פחות מפותחות בחיפוש אחר מין ורומנטיקה.

ניתן לחלק תיירות מין נשית לשלושה סוגים:

* תיירות מין מסורתית, בעלת מאפיינים ומניעים דומים לתיירי מין גברים.
* תיירות מין מזדמנת, נשים שלא כיוונו לצריכת מין, אך מעורבות במפגשים מיניים עם עובדי מין מקומיים. תיירות מין אלו עשויות להיות נשות עסקים, סטודנטיות, משתתפות בכנסים מעבר לים, או כל סיבה אחרת לתיירות, שאינה מינית.
* תיירות מין רומנטית, נשים המתכננות להגשים חוויות רומנטיות בטיול, שהן לא יכולות לחוות בארץ המוצא.

עם תנועה מסוג זה, של אוכלוסיות שונות למדינות שונות, גדל החשש לבעיות בריאות, במיוחד להדבקה של מחלות מין ואיידס. נשים המעורבות בתיירות מין לרוב אינן משתמשות באמצעי מניעה במהלך רוב הביקור, מה שמשאיר אותן ואת הגברים איתן הן מקיימות יחסי מין ללא הגנה נגד מחלות מין.

טרמינולוגיה
-----------

קיים ויכוח מתמשך על המינוח הנוגע לתיירות מין נשית. פרוט ולפונט טוענים כי המונח "תיירות מין נשית" אינו מייצג את מערכת היחסים שיש לתיירות עם גברים מקומיים. הם טוענים שתיירות מין נשית מפשטת את המניעים של נשים אלה וכי המונח *תיירות רומנטית* מסביר את האופי המורכב של מה שהנשים האלה עוסקות בו כשהן מעורבות בתיירות מין. הם גם מציעים שהביטוי *תיירות מין נשית* "משמש להנציח תפקידים מגדריים ולחזק את יחסי הכוחות של דומיננטיות גברית וכפיפות נשית, תיירות רומנטית בג'מייקה מספקת זירה לשינוי".

חוקרים כמו קלאוס דה אלבורקרק מבקרים גישה זו, וסבורים כי המונח תיירות רומנטית מסבך שלא לצורך את הצגת המניעים של נשים תיירות מין. דה אלבוקרק קבע כי מושגים כמו "תיירות רומנטית" מייצגים רק נישות קטנות, כמו זו של ג'מייקה. באמצעות מחקריו, הוא מגיע למסקנה שרוב הנשים תיירות המין מטיילות אך ורק למפגשים מיניים פיזיים ולא למטרת רומנטיקה. הוא גם אומר ש"התיירות והנערים בחוף הים עשויים להגדיר את מערכות היחסים שלהם כקשר של רומנטיקה, אך במציאות, מערכת היחסים היא של זנות".

החוקרת ז'קלין סאנצ'ס-טיילור טוענת כי המונח תיירות מין נשית ואפילו המונח "תיירות רומנטית" מערער את מה שקורה בפועל במצבים אלה, ומשקף תפיסה של מוסר כפול. היא משווה בין תיירות מין של נשים לגברים ומראה כיצד שתי מערכות היחסים מבוססות על בסיס מיני-כלכלי. היא גם בוחנת האם תיירות המין הנשית מבוססת על רומנטיקה או לא, והאם יש קשר מיני כלכלי בין שני הצדדים. היא הוסיפה, "העובדה כי ההקבלה הקיימת בין תיירות מין נשית לתיירות מין גברית זוכה להתעלמות באופן נרחב, משקפת את החולשות של התאוריות הקיימות והתפיסה הרווחת בנוגע לכוח מגדרי... [ו] תיירות מין."

יעדי תיירות מין נשית
--------------------

מספר מדינות הפכו ליעדים לתיירות מין נשית, כולל דרום אירופה (בעיקר ביוון, איטליה, ספרד וקרואטיה); הקריביים (ברבדוס, הרפובליקה הדומיניקנית, קובה וג'מייקה); אקוודור, קוסטה ריקה, מרוקו, טורקיה, נפאל, דרום-מזרח אסיה, וייטנאם, תאילנד, אינדונזיה ופיג'י; וגמביה וקניה באפריקה. יעדים נוספים כוללים את ברזיל, בולגריה, אלבניה, פורטוגל, והאיטי. באלי באינדונזיה היא יעד שבו נשים ממערב אירופה, יפן ואוסטרליה עוסקות בתיירות מין עם גברים מקומיים. ב-2009 נערך סקר על ידי מחבר הספר: "תיירות סקס באפריקה - התעשייה המשגשגת של קניה", ואנג'והי קיביצ'ו, במאלינדי קניה. בסקר נמצא כי מתוך תיירות המין שנסקרו, 61% היו בגילאים 46–50, ו-3% בגילאים 31–35. מתוך כלל הנשים 22% היו מגרמניה, 19% מאיטליה ו-15% מהולנד. בנוסף, עבור 71% מהנסקרות, זה היה ביקור חוזר ביעד. בבחינת הסיבות לתיירות המין, קיביצ'ו מסכם כי נשים שחשות דחייה מצד גברים במדינות המפותחות בשל "עודף משקל וגיל מבוגר" מגלות שבקניה המצב מתהפך. שם הם "מחוזרות", מוערכות ו"אהובות"על ידי גברים.

מניעים לנסיעות
--------------

### תיירות מין מסורתית

לנשים המגיעות לתיירות מין מסורתית יש את אותן הכוונות כמו עמיתיהן הגברים, וגם הן נוסעות למדינות זרות בעלות שכר נמוך יותר, ומנצלות גברים עובדי מין בעלות זולה וברמה שמחירה גבוה במדינותיהן.

ניתן למצוא דוגמאות לקשרים מיניים-כלכליים אלה במדינות כמו קניה, שבהן נשים מבריטניה נוסעות לקניה כדי ליהנות מהשמש וליהנות מ"חברתם של גברים צעירים "באופן מיני.

### תיירות מין מזדמנת

תיירות מין מזדמנות שונות בכך שהן רואות את פעילותן המינית עם עובדי המין כתוספת למניע המקורי שלהם לנסיעה.

רוב תיירות המין המזדמנות הן תיירות המגיעות בפעם הראשונה ללא כוונה לקיום יחסי מין עם גברים מקומיים. הן מעורבות במערכות יחסים רומנטיות ולא רק יחסים פיזיים עם עובדי המין.

תיירות מין מזדמנת מתרחשת כאשר תיירות זרות נמשכות לעובדי מין, המכונים "נערי חוף" באיים הקריביים או בגרינגרו שבקוסטה ריקה. לדברי התיירות, הן בדרך כלל נמשכות לאקזוטיות שיש לגברים אלה. המשיכה יכולה לנבוע מההבדלים האתניים בין עובד המין לבין תיירת המין או אורח החיים הזר בו חיים הגברים המקומיים. נשים המקיימות מפגשים מיניים עם גברים כאלה הן בדרך כלל בגיל העמידה וממוצא אירופאי.

עובדי המין יגשו לעיתים קרובות לנשים שלדעתם הן פגיעות מסיבות שונות, כגון משקל או גיל.

### תיירות רומנטית

תיירות רומנטית מתייחסת למערכת יחסים שונה מתיירות מין נשית.

הרעיון של תיירות רומנטית הגיע מתצפיות חוקרים בג'מייקה; נראה להם שהתיירות והגברים המקומיים ראו את יחסיהם זה עם זה אך ורק על סמך רומנטיקה וחיזור ולא על תאווה וערך כספי. תיירות רומנטית היא נושא של הזדהות מגדרית: "זהות מגדרית היא מבנה יחסי, הנשים המערביות המבקשות להיפרד מתפקידים מסורתיים דורשות מערכת יחסים מסוג אחר עם גברים על מנת לממש זהות מגדרית חדשה". עם העצמאות הגוברת וההסתמכות העצמית הכלכלית, נשים אלו מסוגלות לנסוע, ומראות את עצמאותן מגברי התרבות שלהן, "לתיירות יש הזדמנות לחקור התנהגות מגדרית חדשה". בדומה לתיירי מין מסורתיים, לתיירות מין רומנטי יש מניע לטיולים, תיירות רומנטיות נוסעות למדינות לא מפותחות כדי למצוא מערכות יחסים רומנטיות.

עובדי מין
---------

### רקע וכוונות

לעובדי מין יש יותר חופש וביטחון מאשר לעובדות מין מכיוון שגברים אינם מוגבלים לבית בושת או לסרסור והם בדרך כלל לא חווים פגיעה פיזית מצד הלקוחות.

בדומה לתיירות המין, לעובדי מין יש כוונות משלהם. כשם שחלק מהנשים המערביות רואות את הגברים המקומיים אקזוטיים, הגברים המקומיים עשויים לראות בנשים המערביות אקזוטיות. מאפיינים פופולריים המושכים את רוב עובדי המין הם נשים עם שיער בלונדיני ועיניים בהירות. חלק מעובדי המין יכוונו לאישה אקזוטית מסוג זה להנאתם האישית ללא ערובה לרווח כספי.

בצד השני של הספקטרום, לרוב עובדי המין יש כוונה להרוויח רווח כספי כלשהו. עובד מין כזה בדרך כלל מנסה לאתר תיירות בעלות פרופיל מסוים, בתקווה להגדיל את הרווח הכספי באופן המהיר ביותר. הוא יחפש נשים מבוגרות, מעל גיל ארבעים, או נשים בעלות עודף משקל. ברגע שהתיירת ועובד המין יוצרים קשר, זה מקל על עובד המין להגיע להסדר כספי.

### מוגדר על ידי התייר

תיירות רומנטיות לא מתייגות את עובדי המין שלהן כ"זונות ממין זכר". הגברים המקומיים והתיירות מבינים את תפקידיהם במערכת היחסים. ההבדל העיקרי בהגדרה בין גבר מקומי לתיירת רומנטית וגבר מקומי לתיירת מינית הוא הדגש שהתייר הרומנטי שם על תשוקה במקום עסקה כספית עבור טובות מיניות.

סיכונים בריאותיים
-----------------

שיעור הזיהומים המועברים במגע מיני, כולל איידס/HIV, עשוי להיות גבוה יחסית במדינות שהן יעדים פופולריים לתיירות מין נשית, במיוחד בהשוואה למדינות הבית של תיירות מין רבות. כמעט ולא נעשה מחקר על שיעורי ההעברה של HIV ושאר מחלות המין הקשורות לתיירות מין. כמו כן, לא נערך מחקר מהימן האם השימוש בקונדום שכיח בקרב תיירות מין. עם זאת, הסופרת ג'ולי בינדל משערת, במאמר ל"גרדיאן", כי נתוני האיידס באזור מצביעים על כך ששימוש בקונדום על ידי "נערי החוף "בקריביים עשוי להיות מועט, אך תיירות מין אינן עסוקות במיוחד בפוטנציאל סיכונים.

נשים המבקשות לחוות יחסי מין עם גברים זרים מסתכנות בזיהומים המועברים במגע מיני. השימוש בקונדום בתיירות מין הוא נמוך יחסית.

עובדי המין בדרך כלל לא יזמו שימוש בקונדום בגלל זמינות מוגבלת של קונדומים, עלות גבוהה, אמונות או ניסיון קודם שהיה לעובד המין עם קונדומים. נשים תיירות מין מדווחות כי קונדומים משמשים לעיתים נדירות או נדונים לפני עיסוק בפעילויות מיניות.

היעדר אמצעים לקיום מין בטוח מגביר את הסיכון שהתיירת תקבל זיהום המועבר מעובד המין הזר במיוחד בשל עיסוקו הכולל מגע מיני עם מספר נשים.

נמצא שבאזור מונטוורדה שבקוסטה ריקה, תיירות מין עוסקות בפעילות מינית עם גברים מקומיים המכונים "גריינגרו", על פי נתוני החוקרת ננסי רומרו-דאזה הנשים במחקר אינן תיירות מין מסורתיות, אלא תיירות מין מזדמנות.

ראו גם
------

* זנות גברית
* זנות

קישורים חיצוניים
----------------

* Otto Pohl, ‏Kenya Cracking Down on 'Beach Boys,' Gigolos Serving Tourists, הניו יורק טיימס, February 14, 2002
* איילה פנייבסקי, ‏מסביב לעולם ב-80 תנוחות, באתר ‏מאקו‏, 23 ביוני 2009
* Suzanne Siegel, Marie Claire,רומנטיקה על הכביש: נשים תיירות, שאוהבות גברים זרים, באתר Beau Monde Press,‏ 13 ביולי 2006
* Jeff Heinrich,תיירות סקס בפריחת שיא, באתר Ottawa Citizen,‏ 8 בינואר 2007
* Jeff Heinrich, The Montreal Gazette, תיירות סקס: כשנשים עושות את זה, זה נקרא 'טיול רומנטיקה', באתר Ottawa Citizen,‏ 27 בינואר 2007
* רויטרס, אפריקה: נשים לבנות קונות סקס, באתר ynet, 26 בנובמבר 2007
* 80 אלף נשים נוסעות לג'מייקה מדי שנה בחיפוש אחר הבמבוק הגדול, באתר Rent-a-Rasta.com
* Tom A. Peter,תענוג אחר במדבר הירדני: תיירות סקס, באתר globalpost,‏ 29 באפריל 2010

הערות שוליים
------------

1. ↑  "Short-term Lovers". *www2.hu-berlin.de*. אורכב מ-המקור ב-20 במאי 2013. נבדק ב-21 בנובמבר 2018. `{{cite web}}`:  (עזרה)
2. 1 2 3  Opperman, Martin (1999). "Sex Tourism". *Annals of Tourism Research*. **26** (2): 251. doi:10.1016/s0160-7383(98)00081-4.
3. ↑  Hitchcock, Michael (2009). *Tourism in Southeast Asia: Challenges and New Directions*. NIAS Press. p. 225. ISBN 9788776940348.
4. ↑  Pearce, Philip; Filep, Sebastian; Ross, Glenn (2010). *Tourists, Tourism and the Good Life*. Routledge. p. 109. ISBN 9781136930270.
5. ↑  Matty Silver (8 בפברואר 2013). "Ladies, your holiday romance awaits". *Sydney Morning Herald*. `{{cite news}}`:  (עזרה)
6. ↑  Hildegard Klein, Female Sex Tourism in the Caribbean – A "Fair Trade" or a New Kind of Colonial Exploitation?, www.researchgate.net, ‏DEC 2015
7. ↑  איילה פנייבסקי, מסביב לעולם ב-80 תנוחות, באתר MAKO, ‏23 ביוני 2009
8. 1 2 3 4  Taylor, Jacqueline Sánchez (2000). "Tourism and 'embodied' commodities: sex tourism in the Caribbean". In Clift, Stephen; Carter, Simon (eds.). *Tourism and Sex: Culture, Commerce and Coercion*. London: Cengage Learning EMEA. pp. 41–53. ISBN 9781855676367.
9. 1 2 3  Reuters (25 בנובמבר 2008). "Sex Tourism for Women". *Contemporary Sexuality*. **42** (1): 9–10. `{{cite journal}}`:  (עזרה)
10. 1 2 3 4 5 6 7 8  Pruitt, Deborah; LaFont (1999). "For Love and Money Romance Tourism in Jamaica". *Annals of Tourism Research*. **22** (2): 422–440. doi:10.1016/0160-7383(94)00084-0.
11. ↑  Ragsdale, Kathleen; DifranceiscoI, Pinkerton (באפריל 2006). "Where the boys are: Sexual expectations and behaviour among young women on holiday". *Culture, Health and Sexuality*. **8** (2): 86–98. doi:10.1080/13691050600569570. PMID 16641059. `{{cite journal}}`:  (עזרה)
12. 1 2 3 4 5 6 7  Herold, Edward; Garcia, DeMoya (2001). "Female Tourist and Beach Boys". *Annals of Tourism*. **28** (4): 978–997. doi:10.1016/s0160-7383(01)00003-2.
13. ↑  *Sex tourism in The Gambia: What, where and why*, Tourism Teacher, 2020, נבדק ב-22 ביולי 2021 `{{citation}}`:  (עזרה)
14. ↑  "Women going on sex tours look for big bamboos and Marlboro men". *Pravda*. 29 ביוני 2007. `{{cite web}}`:  (עזרה)
15. ↑  Clarke, Jeremy (2007-11-25). "Older white women join Kenya's sex tourists". Reuters. נבדק ב-2007-11-30.
16. ↑  "Bali Beach Gigolos Under Fire". *Asia Sentinel*. 4 במאי 2010. אורכב מ-המקור ב-9 במאי 2010. `{{cite news}}`:  (עזרה)
17. ↑  Kibicho, Wanjohi (1 באפריל 2016). *Sex Tourism in Africa: Kenya's Booming Industry*. Routledge. ISBN 9781317056850 – via Google Books. `{{cite book}}`:  (עזרה)
18. ↑  Nast, Condé. "More Women Are Exploring Sex Tourism—and I Was One of Them". *Glamour* (באנגלית). נבדק ב-2019-11-26.
19. ↑  "Japanese women dream of the USA". *What Japan Thinks*. נבדק ב-4 ביולי 2017. `{{cite web}}`:  (עזרה)
20. ↑  Silver, Matty (8 בפברואר 2013). "Ladies, your holiday romance awaits". *The Sydney Morning Herald*. נבדק ב-4 ביולי 2017. `{{cite news}}`:  (עזרה)
21. ↑  Glionna, John M. (1 ביולי 2010). "A cloud over Bali's beautiful beaches". *The Los Angeles Times*. נבדק ב-4 ביולי 2017. `{{cite news}}`:  (עזרה)
22. ↑  Shimanaka, Kazutaka (11 במאי 2010). "Japanese gals flock to Bali's Beach Boys for lots of Fun, Fun, Fun". *Tokyo Reporter*. נבדק ב-4 ביולי 2017. `{{cite web}}`:  (עזרה)
23. ↑  (הקישור אינו פעיל, 11.9.2021)"Japanese Women Paying for Gigolos, but Staying Sex-Free". *Fox News*. 25 בינואר 2007. נבדק ב-4 ביולי 2017. `{{cite web}}`:  (עזרה)
24. ↑  "Women seeking beach boys". *canada.com*. אורכב מ-המקור ב-9 באפריל 2015. נבדק ב-4 ביולי 2017. `{{cite web}}`:  (עזרה)
25. ↑  "Yokudo: Lingering but confused gaze of indie director". *The Japan Times*. נבדק ב-4 ביולי 2017. `{{cite news}}`:  (עזרה)
26. ↑  "Women who travel for sex: Sun, sea and gigolos". *The Independent*. 9 ביולי 2006. נבדק ב-4 ביולי 2017. `{{cite news}}`:  (עזרה)
27. 1 2 3  Romero-Daza, Nancy; Freidus (2008). "Female Tourists, Casual Sex, and HIV Risk in Costa Rica". *Qualitative Sociology*. **31** (2): 169–187. doi:10.1007/s11133-008-9096-y.
28. ↑  "HIV/AIDS - adult prevalence rate(%) 2013 country comparisons, ranks, By Rank". *photius.com*. נבדק ב-5 במרץ 2015. `{{cite web}}`:  (עזרה)
29. ↑  "Sex tourism as economic aid". *The Sydney Morning Herald*. 12 ביולי 2003. `{{cite news}}`:  (עזרה)